	[image: image2.png]



	
	

[image: image3.jpg]a°
i X

3alUTUTHUK rpahaHa
Zastitnik gradana






	РЕПУБЛИКА СРБИЈА
ЗАШТИТНИК ГРАЂАНА
 13-2-3229/2016
Б е о г р а д
	
	

	дел.бр. 11611 датум: 16.04.2019.   
	
	


PAGE  
5

На основу члана 138. став 1. Устава Републике Србије („Сл. гласник РС“ бр. 98/06) и члана 31. став 2. Закона о Заштитнику грађана („Сл. гласник РС“ бр. 79/05 и 54/07), поступајући по притужби Ј. Ђ. Ј., Заштитник грађана  
У Т В Р Ђ У Ј Е
Секретаријат за образовање и дечју заштиту Градске управе града Београда начиниo je пропусте у раду тако што просветна инспекција
· у више инспекцијских надзора (ванредни, контролни и допунски) није потпуно и правилно утврђивала и оцењивала да ли установа образовања и васпитања правилно примењује прописе који уређују процес образовања и васпитања, заштиту деце и ученика од насиља, злостављања и занемаривања и додатну подршку ученику у образовању;
· при утврђивању пропуста није налагала (одговарајуће) мере како би пропусти и последице пропуста биле отклоњене или у највећој могућој мери умањене, а одговорност за пропусте утврђена.
На основу Уставом и законом прописаних овлашћења, Заштитник грађана упућује Секретаријату за образовање и дечју заштиту Градске управе града Београда следеће 

П Р Е П О Р У К Е

1.
Потребно је да Секретаријат за образовање и дечју заштиту Градске управе града Београда предузмe мере како би се у будућим случајевима инспекцијски надзори у вези са заштитом деце од насиља, злостављања и занемаривања, спроводили правилно, законито, ефикасно и потпуно, у поступцима у којима ће просветни инспектори:
· испитивати да ли су установе образовања и васпитања примениле Правилник о протоколу поступања у установи у одговору на насиље, злостављање и занемаривање;
· потпуно, правилно, савесно и непристрасно утврђивати и оцењивати све чињенице и околности у случајевима пријаве насиља, у складу са важећим прописима и прихваћеним стандардима;

· налагати целисходне мере ради отклањања утврђених пропуста и контролисати њихово спровођење. 

2.
Потребно је да Секретаријат за образовање и дечју заштиту Градске управе града Београда, поступајући по препоруци под бројем 1, процени да ли је просветним инспекторима потребно додатно обучавање о примени Правилника о протоколу поступања у установи у одговору на насиље, злостављање и занемаривање, заштити ученика од насиља и правима детета на заштиту од сваког облика насиља и на квалитетно образовање, те уколико оцени да су обуке потребне исте и обезбеди.

Секретаријат за образовање и дечју заштиту Градске управе града Београда обавестиће Заштитника грађана о мерама које су предузете ради поступања по препорукама у року од 60 дана од дана пријема овог акта уз достављање доказа о предузетим мерама.

Р а з л о з и

Заштитник грађана је примио притужбу Ј. Ђ. Ј. на поступање Основне школе „Дуле Караклајић“ из .... према њеном детету, ученику VII разреда Школе у вези његовог доласка у алкохолисаном стању на новогодишњу журку, спречавања да путује на екскурзију, одбијања да му изда сведочанство и ђачку књижицу о завршетку школске године. Поводом поднете притужбе, покренут је поступак контроле законитости и правилности рада Секретаријата за образовање и дечју заштиту Градске управе града Београда. 

На основу достављене документације, утврђено је да је Секретаријат извршио инспекцијски надзор
 у Основној школи „Дуле Караклајић“ из ...., у коме је констатовао следеће:

· Да је ученику на крају првог полугодишта изречена васпитно-дисциплинска мера укор одељенског већа и смањена оцена из владања на добар, али је на крају другог полугодишта неоцењен у делу владања због покренутог васпитно-дисциплинског поступка. 

· У евиденцији насилног понашања током школске године постоје подаци о непримереном понашању ученика у току прославе Нове године када је дошао у Школу у алкохолисаном стању, о формирању „чет групе“ на којој су омаловажени поједини ученици и наставници, о непримереном понашању према другим ученицима на екскурзији.

· У вези са понашањем ученика, Тим за превенцију насиља ученика од злостављања и занемаривања је након два одржана састанка донео закључак да се обаве разговори са родитељима ученика који су се непримерено понашали, иако су у току другог полугодишта одржана предавања са темом насиља и вршњачког насиља за ученике 7. и 8. разреда и за родитеље са темом вршњачког и електронског насиља. 

· Школа је Градском центру за социјални рад, Одељење Лазаревац упутила молбу за професионалну подршку и помоћ у вези са понашањем ученика како би му се обезбедио квалитетан васпитни и образовни рад са образложењем да ученик осећа потребу за самоповређивањем и конзумирањем алкохола и има висок степен узнемирености због односа у оквиру породице. 

· У школској документацији не постоји план заштите за ученика.

· Просветна инспекторка је изрекла Школи мере за отклањање незаконитости и то:

· да Тим за заштиту ученика од насиља и злостављања сачини план заштите за ученика;

· да се васпитно-дисциплински поступак против ученика спроведе у школској години у којој је учињена повреда обавезе ученика;

· да писаним путем обавеже стручне сараднике и остале запослене на доследну примену Правилника о протоколу поступања у установи у одговору на насиље, злостављање и занемаривање и Правилника о додатној образовној, здравственој и социјалној подршци детету и ученику у сваком случају за који се утврди постојање сумње на насиље, злостављање и занемаривање. 

Просветна инспекторка није утврдила да ли је установа предузела све активности у складу са Правилником о протоколу поступања у установи у одговору на насиље, злостављање и занемаривање, нити да ли је Тим предузимао активности из својих надлежности и утврдио за сваки појединачни догађај о ком нивоу насиља се ради и које мере треба да се предузму. Иако у записнику не наводи податак да је Тим разврстао насиље у одређени ниво, просветна инспекторка налаже да Тим сачини план заштите за ученика за кога постоји сумња да је извршио насиље, док истовремено такву меру не налаже у односу на остале ученике, учеснике насиља. 

Секретаријат је упутио допис и Градском центру за социјални рад, Одељење Лазаревац у коме је наведено да је приликом вршења ванредног инспекцијског надзора у Основној школи „Дуле Карајлић“ у Лазаревцу просветна инспекторка „утврдила да ученик има неприлагођено понашање према својим друговима у одељењу, предметним наставницима, као и да је склон конзумирању алкохола и самоповређивању чиме угрожава своју и безбедност окружења у којем се налази“
. Даље констатује да је, имајући у виду да се родитељ није појавио на заказаној усменој расправи поводом покренутог васпитно-дисциплинског поступка против детета, потребно хитно предузети мере према родитељу и његовом детету како дечак својим поступцима не би довео до додатног угрожавања особа у свом окружењу.

Просветнa инспекторка је прекорачила овлашћења када је, уместо поступања Школе, давала оцене понашања детета, што није надлежност просветне инспекције, између осталог и због тога што просветна инспекторка не располаже компетенцијама потребним за процењивање понашања деце и узрока таквог понашања. Оваквим дописом, просветна инспекторка стигматизовала је и етикетирала дете, чиме није помогла разрешењу дететове компликоване позиције. Иако је неспорно да се просветна инспекторка може и треба обратити органу старатељства у случају сумње или сазнања о проблемима које дете-ученик има или може имати, такво обраћање мора се кретати у границама знања, компетенција, овлашћења, а пре свега поштовања личности и најбољих дететових интереса. 

Ванредан контролни и допунски надзор
 извршен је по инструкцији Министарства у вези са пријавом притужиље, у коме је између осталог наведено:

· да је због повреде обавезе ученика директору наложено да се писаним путем обрати Министарству просвете, науке и технолошког развоја, Школској управи Београд за савет и стручну помоћ наставнику, стручном сараднику и директору у погледу заштите ученика;

· да појача васпитни рад са учеником и осталим ученицима са којима је дошао у конфликт;

· да обавеже струче раднике да својим компетенцијама и саветодавним радом пруже помоћ родитељима ученика по питањима која су од значаја за образовање и васпитање њиховог детета. 

Осим податка о плану заштите који је сачинио Тим за заштиту од насиља, злостављања и занемаривања, не постоји у записницима просветне инспекције податак да је Тим разматрао сваки конкретан догађај и доносио одлуку о ком нивоу насиља се ради и које мере треба предузети. Такође, нема података да је постојао план заштите за свако дете које је учествовало у инцидентним ситуацијама, нити податак да је Тим водио евиденцију о сваком конкретном случају. Инспекторка није испитала да ли је поводом сазнања о насиљу у свакој конкретној ситуацији поступао Тим за заштиту ученика од насиља, злостављања и занемаривања, и уколико јесте да ли је спровео све кораке како је прописано Правилником о протоколу поступања у установи у одговору на насиље, злостављање и занемаривање. Уместо детаљног испитивања законитости рада Школе и налагања мера, инспекторка је наложила директору да писаним путем обавеже стручне сараднике и остале запослене на доследну примену Правилника о протоколу поступања у установи у одговору на насиље, злостављање и занемаривање и Правилника о додатној образовној, здравственог и социјалној подршци детету и ученику у сваком случају за који се утврди постојање сумње на насиље, злостављање и занемаривање, као и да својим компетенцијама и саветодавним радом пруже помоћ родитељима ученика по питањима која су од значаја за образовање и васпитање њиховог детета. Таква мера је непотребна и контрадикторна елементарном начелу да су све установе образовања, њихови руководиоци и директори дужни да поштују и примењују законе и друге прописе.

Додатно, налагање ове мере може указати да је просветна инспекторка у Школи пронашла незаконитости у раду које није констатовала нити испитивала у надзорима које је вршила, што даље упућује на неправилан рад инспекцијског органа. 

Републичке просветне инспекторке Министарства су у акту упућеном градској просветној инспекцији
 констатовале да се предмет мора решити другачије него што је решио орган коме су поверени послови и покренуле поступак по службеној дужности и наложиле Школи извршење мере на основу које је Одељенско веће преиначило оцену из владања на крају другог полугодишта на добар (3). У акту републичке просветне инспекторке наводе низ неправилности у раду просветне инспекције, додају да је обавезно да убудуће поступа по свим наводима у представкама, а које су у надлежности просветног инспектора, да приликом утврђивања чињеница изврши увид у сву релевантну документацију и евиденцију коју води установа са јасним навођењем доказа о постојању исте и да налаже мере у складу са пословима и овлашћењима просветног инспектора. У одговору просветне инспекторке на акт републичких просветних инспекторки, осим навода у вези сваке утврђене неправилности у раду, наводи се и податак да је ученик успешно завршио основно образовање и васпитање у Школи са позитивним успехом и примерним владањем, због чега констатује да мере које је наложила просветна инспекторка нису произвеле негативне последице по ученика и његовог родитеља. 

Задатак просветне инспекције је у овом случају био да утврди да ли је Школа предузела све активности предвиђене Правилником о протоколу поступања у установи у одговору на насиље, злостављање и занемаривање и то према свим актерима догађаја. Задатак просветне инспекције није био да оцењује или утврђује да ли су или нису и на који начин су мере које је наложила просветна инспекторка произвеле негативне последице по ученика и његовог родитеља.  Коначно, просветна инспекторка није испитала да ли су у односу на децу која су биле жртве вршњачког насиља предузете мере у циљу отклањања или умањења последица насиља које су доживели.
Заштитник грађана затражио је крајем 2018. године додатну информацију о евентуалним новим поступањима просветне инспекције у овом случају, ради утврђивања да ли је евентуалним додатним поступањем просветних инспектора дошло до отклањања начињених пропуста у раду. Из изјашњења Секретаријата
 Заштитник грађана утврдио је да није било додатних поступања просветне инспекције у овом случају, те да пропусти које је просветна инспекција начинила нису отклоњени.

к је он иза ње симулирао сексуални односискајући је преко 

Т***
Приликом утврђивања пропуста, Заштитник грађана руководио се одредбама Закона о основама система образовања и васпитања
, Закона о основном образовању и васпитању
,  Правилника о протоколу поступања у установи у одговору на насиље, злостављање и занемаривање
 и Општег протокола за заштиту деце од злостављања и занемаривања
 и Правилника о додатној образовној, здравственој и социјалној подршци детету и ученику
.
***
Заштитник грађана је 2013. и 2015. године утврдио вишеструке исте, истоврсне или сличне пропусте у раду Секретаријата за образовање и дечју заштиту Градске управе града Београда у вршењу инспекцијског надзора, па је органу упутио већи број препорука
. Заштитник грађана констатује да чињеница да се идентични пропусти у ради просветне инспекције у Београду понављају и након што су органу упућене препоруке, указује да су изостале системске мере којима се рад просветних инспектора унапредио, са циљем да се у целости оствари сврха инспекцијског надзора. 
Oрган који има надзорна овлашћења има и дужност да та овлашћења спроводи правилно, ефикасно и у границама овлашћења, а са посебном пажњом и нарочитом хитношћу када постоји сазнање о могућој повреди права детета. Правилно вршење надзорне функције подразумева коришћење овлашћења која су прописима предвиђена, сразмерна утврђеном пропусту, сврсисходна и извршива и која обезбеђују отклањање пропуста у највећој мери и спречавање њиховог понављања у будућности. У инспекцијским надзорима, када утврди пропуст, просветна инспекција може предузимати само оне мере које су за такве случајеве и предвиђене. 

Заштитник грађана сматра да је неопходно системско деловање на нивоу Секретаријата, како би се уједначило поступање просветних инспектора и обезбедило целовито, функционално, ефикасно и сврсисходно спровођење инспекцијског надзора.

На основу свих утврђених чињеница и околности, Заштитник грађана је, применом чл. 31. ст. 2. Закона, дао препоруке Секретаријату за образовање и дечју заштиту Градске управе града Београда, у циљу отклањања утврђених пропуста у највећој могућој мери, унапређења рада органа управе и спречавања сличних пропуста у будућности. 

	
	ГЕНЕРАЛНИ СЕКРЕТАР

	
	Оља Јовичић


	Доставити:

· копију Министарству просвете, науке и технолошког развоја 
· копију подноситељки притужбе

� Записник о инспекцијском надзору бр. VII-06 Број: .../2016 од 28. 07. 2016. године


� VII-02 број: 614-.../2016 од 28. 07. 2016.


� Записник о инспекцијском надзору бр. VII-06 Број:.../2016 од 19. 09. 2016. године


� Број: 614-02-..../2016-12 од 24. 05. 2017. године


� акт Секретаријата број 614-.../2019 од 31. 01. 2019. године


� „Сл. гласник РС“ бр. 72/09, 52/11, 55/13, 35/15 и 68/15


� „Сл. гласник РС“, бр. 55/2013 


� „Сл. гласник РС“, број 30/2010


� усвојила Влада Републике Србије 2005. године


� „Сл. гласник РС“, број 63/10


� акт Заштитника грађана бр. 14-.../13 од 11. 09. 2013. године и бр. 5-2-..../2014 од 30. 12. 2015. године 

